Karas, Viliam, minister spravodlivosti SR (2022-11-09):
Ďakujem pekne za slovo. Čiže ešte raz, ďakujem za možnosť predložiť návrh zákona. Ďakujem za diskusiu. Ďakujem za to, že v 95 % je zhoda aj v klube SaS, čo ma skor... skôr mrzí, prečo celý klub hlasoval proti skrátenému legislatívnemu konaniu, ak máme zhodu v riešení aj v návrhoch. Čiže obávam sa, že aj z tejto diskusie je zrejmé v čiastočne v tej, tej, kde zhoda nie je, a to je v jedinom bode, kde sa tu podsúva argument, že ak sa upustí pri, pri previerke u 15 sudcov, ktorých zásadne krajina potrebuje, aby do 28. 2. vyjadrili vôľu preloženia na krajské súdy Bratislava, Bystrica, Košice, a ktorí kedykoľvek na návrh predsedu súdu, ministra spravodlivosti, predsedu Súdnej rady môžu byť kedy... alebo hociktorého iného občana a organizácie môžu byť kedykoľvek pod... podrobení previerke. Nemyslím si, že toto je ten dôvod, pre ktorý by mal byť spochybnený tento návrh, pretože ten sa týka, opakujem, výlučne expertnej úrovne maximálne do 15 sudcov, ktorých zásadne táto krajina potrebuje, aby došlo k presunu. Pýtate sa, prečo to odmietajú? No, presne vám to jasne pomenujem, prečo to odmietajú. Nie zo strachu, že by sa báli previerky. Ak by mali strach, opustia justíciu už dnes, pretože každý z nich môže byť hneď kedykoľvek vy... požiadaný o to, aby bol preverený. Každý jeden z nich. Čiže tvrdiť, že to sú tí, čo sa boja, lebo to sú tí zlodeji, tí zločinci, to je absolútne nepochopenie, ako funguje dneska systém previerok na Slovensku, ako pri... ako je zákon, to je platné právo, to nie je niečo, čo ja si myslím. To je platné právo, môžem vám odcitovať paragraf. Čiže dneska zavádzať, že ja upúšťam od niečoho alebo ne... nejakým spôsobom spochybňujem legitimitu nových správnych súdov, je, je absurdné a je to zavádzajúce. Ja chápem, že môže mať na to iný názor, niekto to môže vnímať viac politicky a tak ďalej. Verte mi, že ja sa na to pozerám s odstupom ako expert, ktorý navníma situáciu na... v slovenskej justícii, zúčastnil som sa osobných rozhovorov so správnymi kolégiami s, so sudcami, ktorí tam sedia a pracujú, v Bystrici, posledné v Prešove a Košiciach, boli všetci členovia, skoro všetci členovia správnych kolégií Prešova a Košíc, ktorých som prosil v mene vlády Slovenskej republiky a mene krajiny, v mene občanov, aby vyjadrili záujem pre... preloženia. Jednoducho je to vo fáze, bohužiaľ, a teraz môže sa to páčiť niekomu a to nie je proti nikomu. Pozor, ešte raz, toto, čo teraz idem povedať, nie je proti nikomu. Ani mojej proti predchodkyni. Proste jednoducho je náročná atmosféra v spoločnosti, za posledné dva roky sme sa dostali do situácie, že títo ľudia nie sú povinní prestúpiť na právne... správne súdy. Páni poslanci, všetky poslankyne, všetkým vám tu, oni nie sú povinní. Oni majú doživotný mandát neodňateľný a jednoducho my sme sa rozhodli zriadiť správne súdnictvo. Ja sa s týmto názorom stotožňujem, preto my máme zhodu s pani Kolíkovou v tomto. Tu nie je problém. Ale jednoducho, ak raz niekto niečo nie je povinný urobiť, a ja osobne vám to deklarujem opakovanie a myslí si to celá odborná obec, ja som bol u pani prezidentky, návrh som jej predložil, žiadna výtka k návrhu k týmto témam. K previerkam ani slovo. Bol som so Súdnou radou. Bol som so združeniami sudcov, Združenie za otvorenú justíciu, Združenie sudcov Slovenska, s ex... s akademickou obcou. Niet žiadnej diskusie o tomto návrhu. Nikto nevidí problém, aby sme previerky nerobili, lebo každý chápe, keď si dáte misku váh, že vy môžete kedykoľvek z klobúka vytiahnuť ktoréhokoľvek sudcu a dať ho preveriť, dneska je to takto v zákone, každého jedného môžete vybrať a vys... z klobúka. A vy bude... a my budeme dneska torpédovať tento návrh a pod politickým rúškom, že ja som sa nechal pomýliť niekým? Sme norm... to nie je vecné, to nie je správne, nie je to tak. Nie je to tak. Ale dobre, môžme a poďme hrať ďalej politiku na Slovensku v piesočku. Bohužiaľ, tu sú v hre práva občanov tejto krajiny, a ja vás prosím, ja vás prosím, čo najskôr schváľme tento zákon. Je to v skrátenom legislatívnom konaní. Mne volajú predsedovia súdov, potrebujú urobiť rozvrhy práce, ktoré sú zákonnou ich povinnosťou, a ak sa nezmení právny stav v najbližších dňoch, proste jednoducho tu, tu nám, tu nám hrozia vážne dôsledky a oveľa vážnejšie, ako je previerka desiatich ľudí. Naozaj nezastavujme pri trieske, cez ktorú nevidíme les. To je absurdné. My potrebujeme, aby les žil a stál, a nie tu budeme sa o triesočke sa baviť a nám tu sa rúca les. Hej? Čiže prepáčte, že takto expresívne, ale ja som to takto za ten mesiac navnímal. Tak som to navnímal, a ešte raz, nie je to proti nikomu. Nie je to proti nikomu. Nie je to proti nikomu. To je status quo. Ďakujem pekne.